സ്ത്രീകളെ ടാര്ഗറ്റ് ചെയ്യുന്ന രീതി അവസാനിപ്പിക്കൂ, അവള്ക്കറിയാം ഏത് രീതിയില് വസ്ത്രം ധരിക്കണമെന്ന്: അമലപോള് അടുത്തിടെയാണ് ബിക്കിനിയിലുള്ള ഫോട്ടോഷൂട്ടുകള് നടി അമലപോള് സോഷ്യല് മീഡിയയില് പങ്കുവെച്ചത്. ഇതിനെതിരെ കടുത്ത രീതിയിലുള്ള സൈബര് ആക്രമണവും നടന്നിരുന്നു. പുത്തന് ഫോട്ടോകള്ക്ക് വന്ന ആക്ഷേപ കമന്റുകള്ക്ക് അമല നല്കിയ മറുപടിയാണ് സോഷ്യല് മീഡിയ ഏറെ ശ്രദ്ധ നേടിയിരിക്കുന്നത്. മനസ്സും ശരീരവും ആത്മാവും അങ്ങനെ എല്ലാ തലങ്ങളിലും സ്വയം അറിയാനും അംഗീകരിക്കാനും സ്നേഹിക്കാനും പഠിക്കുന്ന ഒരു സ്ത്രീയാണ് ദേവത. ഒരു വ്യക്തി വ്യക്തിപരമായ വളര്ച്ചയിലും സ്വയം അബോധത്തിലും ശ്രദ്ധകേന്ദ്രീകരിക്കുന്നതിനാല് സമാധാനം, സ്നേഹം, സന്തോഷം, അഭിനിവേശം, വിനോദം എന്നിവയാല് നിറഞ്ഞുനില്ക്കുന്ന ഒരു ജീവിതം അനുഭവിക്കും. തന്റെ ജീവിതം അവള് ആഗ്രഹിക്കുന്നതെന്തും ആക്കാനുള്ള അവകാശം അവള്ക്കുണ്ട്. അതുകൊണ്ട് സ്ത്രീകളെ ടാര്ഗറ്റ് ചെയ്യുന്ന രീതി അവസാനിപ്പിക്കൂ. അവള്ക്കറിയാം ഏത് രീതിയില് വസ്ത്രം ധരിക്കണമെന്ന് എന്നാണ് അമല പോള് ബീച്ചില് നിന്നുള്ള ബിക്കിനി ചിത്രത്തിനൊപ്പം ഇന്സ്റ്റാഗ്രാമില് കുറിച്ചിരിക്കുന്നത്.